CELEX: 22005D0042
Language: fi
Date: 2005-03-11 00:00:00
Title: ETA:n sekakomitean päätös N:o 42/2005, tehty 11 päivänä maaliskuuta 2005, ETA-sopimuksen liitteen XIV (Kilpailu) muuttamisesta

28.7.2005   
            
            
               FI
            
            
               Euroopan unionin virallinen lehti
            
            
               L 198/42
            
         ETA:n SEKAKOMITEAN PÄÄTÖS N:o 42/2005,
   tehty 11 päivänä maaliskuuta 2005,
   ETA-sopimuksen liitteen XIV (Kilpailu) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ”sopimus”, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XIV muutettiin 8 päivänä helmikuuta 2005 tehdyllä ETA:n sekakomitean päätöksellä N:o 17/2005 (1).
            
         
               (2)
            
            
               Perustamissopimuksen 81 artiklan 3 kohdan soveltamisesta teknologiansiirtosopimusten ryhmiin 27 päivänä huhtikuuta 2004 annettu komission asetus (EY) N:o 772/2004 (2), sellaisena kuin se on oikaistuna EUVL: ssä L 127, 29.4.2004, s. 158, olisi otettava osaksi sopimusta.
            
         
               (3)
            
            
               Asetuksella (EY) N:o 772/2004 kumotaan komission asetus (EY) N:o 240/96 (3), joka on otettu osaksi sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Korvataan sopimuksen liitteessä XIV oleva 5 kohta (komission asetus (EY) N:o 240/96) seuraavasti:
   ”32004 R 0772: Komission asetus (EY) N:o 772/2004, annettu 27 päivänä huhtikuuta 2004, perustamissopimuksen 81 artiklan 3 kohdan soveltamisesta tekniikansiirtosopimusten ryhmiin (EUVL L 123, 27.4.2004, s. 11), sellaisena kuin se on oikaistuna EUVL: ssä L 127, 29.4.2004, s. 158.
   Tätä sopimusta sovellettaessa asetusta koskevat seuraavat mukautukset:
   
               a)
            
            
               Lisätään 6 artiklan 1 kohdassa ilmaisun ’neuvoston asetuksen (EY) N:o 1/2003 29 artiklan 1 kohdan mukaisesti’ jälkeen seuraava: ’tai valvontaviranomaisen ja tuomioistuimen perustamisesta EFTA-valtioiden välillä tehdyn sopimuksen pöytäkirjassa n: o 4 olevan II luvun I osan 29 artiklan 1 kohdan vastaavan määräyksen mukaisesti.’
            
         
               b)
            
            
               Lisätään 6 artiklan 2 kohdassa ilmaisun ’neuvoston asetuksen (EY) N:o 1/2003 29 artiklan 2 kohdan mukaisesti’ jälkeen seuraava: ’tai valvontaviranomaisen ja tuomioistuimen perustamisesta EFTA-valtioiden välillä tehdyn sopimuksen pöytäkirjassa n: o 4 olevan II luvun I osan 29 artiklan 2 kohdan vastaavan määräyksen mukaisesti.’
            
         
               c)
            
            
               Lisätään 7 artiklan loppuun teksti seuraavasti:
               ’Valvontaviranomaisen ja tuomioistuimen perustamisesta EFTA-valtioiden välillä tehdyn sopimuksen määräysten nojalla samankaltaisten teknologiansiirtosopimusten rinnakkaisten verkostojen kattaessa yli 50 prosenttia merkityksellisistä markkinoista EFTA-valtioissa EFTA: n valvontaviranomainen voi antaa suosituksen siitä, että tätä asetusta ei sovelleta teknologiansiirtosopimuksiin, jotka sisältävät erityisiä kyseisiin markkinoihin liittyviä rajoituksia.
               Edellä olevan 1 kohdan mukainen suositus osoitetaan asian kannalta merkitykselliset markkinat muodostavalle EFTA-valtiolle tai muodostaville EFTA-valtioille. Komissiolle ilmoitetaan tällaisen suosituksen antamisesta.
               Kolmen kuukauden kuluessa 1 kohdan mukaisen suosituksen antamisesta kaikki suosituksen saaneet EFTA-valtiot ilmoittavat EFTA: n valvontaviranomaiselle, hyväksyvätkö ne suosituksen. Jos kolmen kuukauden määräaika päättyy eikä EFTA-valtio ole vastannut ajoissa, kyseisen valtion katsotaan hyväksyneen suosituksen.
               Jos suosituksen saanut EFTA-valtio hyväksyy suosituksen tai ei vastaa ajoissa, sillä on sopimuksen mukainen oikeudellinen velvoite panna suositus täytäntöön kolmen kuukauden kuluessa sen antamisesta.
               Jos kolmen kuukauden määräajassa suosituksen saanut EFTA-valtio ilmoittaa EFTA: n valvontaviranomaiselle, että se ei hyväksy suositusta, EFTA: n valvontaviranomainen ilmoittaa tästä komissiolle. Jos komissio on eri mieltä kyseisen EFTA-valtion kanssa, sovelletaan sopimuksen 92 artiklan 2 kohtaa.
               EFTA: n valvontaviranomainen ja komissio vaihtavat tietoja ja kuulevat toisiaan tätä määräystä sovellettaessa.
               Rinnakkaisten verkostojen kattaessa yli 50 prosenttia merkityksellisistä markkinoista ETA-sopimuksen soveltamisalueella molemmat valvontaviranomaiset voivat aloittaa yhteistyön tavoitteenaan erillisten toimenpiteiden toteuttaminen. Jos molemmat valvontaviranomaiset ovat samaa mieltä merkityksellisistä markkinoista ja tämän määräyksen mukaisen toimenpiteen toteuttamisesta, komissio antaa EY: n jäsenvaltioille osoitetun asetuksen ja EFTA: n valvontaviranomainen vastaavan suosituksen asian kannalta merkitykselliset markkinat muodostavalle EFTA-valtiolle tai muodostaville EFTA-valtioille.’”
            
         2 artikla
   Asetuksen (EY) N:o 772/2004, sellaisena kuin se on oikaistuna EUVL: ssä L 127, 29.4.2004, s. 158, islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 12 päivänä maaliskuuta 2005, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4) tai 24 päivänä syyskuuta 2004 tehdyn ETA:n sekakomitean päätöksen N:o 130/2004 voimaantulopäivänä, sen mukaan, kumpi niistä on myöhäisempi.
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 11 päivänä maaliskuuta 2005.
      
         
            ETA:n sekakomitean puolesta
         
         
            Puheenjohtaja
         
         Richard WRIGHT
         
      
   
   
      (1)  EUVL L 161, 23.6.2005, s. 39.
   
      (2)  EUVL L 123, 27.4.2004, s. 11.
   
      (3)  EYVL L 31, 9.3.1996, s. 2.
   
      (4)  Valtiosäännön asettamista vaatimuksista ei ole ilmoitettu.